آق اوی, امریکا قوشمه ایالتلری مدافعه وزیرلیگی (پنتاگون) نینگ, "افغانستان ده عسکر قالیشی نی توصیه ایتدیک" دیگن گپی نینگ یلغان ایکن لیگی نی بیلدیردی.
امریکا قوشمه ایالت لری قوراللی کوچلری قوماندانی جنرال مارک میلی, توناون نماینده لر مجلسیده بیرگن بیاناتیده, امریکا دولت رهبری جو بایدن نینگ ادعا سی گه تیسکری بیر شکلده, اوزی و باشقه قوماندان لرنینگ رهبریت گه افغانستانده 2 مینگ 500 عسکر قالیشی نی توصیه ایتگن لیک لری لیکن بونینگ قبول قیلینمه گن لیگی نی معلوم قیلدی.
آق اوی سوزچیسی جین ساکی, تویتر آرقه لی بیرگن بیاناتیده, بایدن نینگ افغانستان دن چیقبیش بوییچه 19- آگست کونی ای بی سی بیلن قیلگن مصاحبه سی گه اورین اجره تدی.
ساکی, "بایدن نینگ اوشبو مصاحبه سیده بیلدیرگن لیگی دیک, افغانستانده گی اوروش نینگ اداققه ییتیشیشی ملی منفتی میز گه اویغون ایدی.  بایدن اوشبو موضوع بیلن علاقه لی توصیه لرنینگ فرقلی ایکن لیگی لیکن یوقاری مرتبه لی حربی مشاور لرنینگ آلدینگی رهبریت نینگ کیلیشیب آلگن کیلیشوو سببلی افغانستان ده 2 مینگ 500 عسکر نینگ قالیشی نینگ بحران نی آرتیره دیگن لیگی نی بیلدیرگن لیگی نی معلوم قیلدی.  مدافعه وزیری, قوراللی کوچ لر قوماندانی و مرکز کوچ لر قوماندانی جنرال مک کنزی هم بونی اورغوله دی" دییه قید ایتدی.
بایدن گه, 19- آگست کونی ای بی سی بیلن قیلگن مصاحبه سیده, "یوقاری مرتبه لی حربی مشاور لر افغانستان دن چیقیش نینگ وقتی توغریسیده سیز گه بعضی توصیه لر بیردی, سیزدن 2 مینگ 500 عسکر نینگ قالیشی نی طلب ایتدی, بو توغری می؟" شکلیده سئوال بیریلدی.
بایدن ایسه, اوشبو سئوال گه ,"یوق, بونده ی بیر نرسه بولمه دی.  اوشبو موضوع بیلن علاقه لی فکر لر فرقلی ایدی و لیکن توغری ایمس" دییه جواب قیترگن ایدی.
مصاحبه ده, "سیزدن عسکر لرنینگ او ییرده قالیشی نی طلب ایتمه دی لر می؟" شکلیده تکرار سوره لیشی آرتیدن, بایدن, "یوق, افغانستان دن چیقیش و عسکر لرنینگ قالیشی توغریسیده بیز گه مخالف بیر فکر بیلدیرمه دی لر" دییه قید ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
